Miss Universe 2006

Ang **Miss Universe 2006** ay ang ika-55 edisyon ng Miss Universe pageant, na ginanap sa Shrine Auditorium, Los Angeles, California, Estados Unidos noong 23 Hulyo 2006.

Pagkatapos ng kompetisyon, kinoronahan ni Natalie Glebova ng Kanada si Zuleyka Rivera ng Porto Riko bilang Miss Universe 2006. Ito ang ikalimang tagumpay ng Porto Riko sa kasaysayan ng kompetisyon. Nagtapos bilang first runner-up si Kurara Chibana ng Hapon, samantalang nagtapos bilang second runner-up si Lauriane Gilliéron ng Suwisa.

Matapos ang palabas, nahimatay si Rivera dahil sa bigat ng kanyang *evening gown*. Gayunpaman, siya ay nakabawi agad.

Mga kandidata mula sa walumpu't-anim na bansa at teritoryo ang lumahok sa kompetisyong ito, ang pinakamarami sa kasaysayan ng Miss Universe bago malagpasan ang rekord na walumpu't-siyam na kandidata noong 2011 at 2012. Pinangunahan nina Carlos Ponce at Nancy O'Dell ang kompetisyon, samantalang sina Carson Kressley at Miss USA 2004 Shandi Finnessey ang nagsilbing mga *expert analyst*. Nagtanghal sina Chelo at Italian operatic tenor na si Vittorio Grigolo sa edisyong ito.

## Kasaysayan 
### Lokasyon at petsa ng kompetisyon 
Dahil sa kawalan ng interes ng mga lungsod sa pagho-host ng *pageant*, nagpasya ang Miss Universe Organization na idaos ang pageant sa Hulyo sa halip na Mayo.  Kinumpirma ng Miss Universe Organization na gaganapin ang edisyong ito sa Shrine Auditorium sa Los Angeles, California sa 23 Hulyo 2006. Ito ang unang pagkakataon sa loob ng walong taon na naganap ang *pageant* sa Estados Unidos. Ang huling pagkakataon na idinaos sa Estados Unidos sa *pageant* ay noong 1998 sa Honolulu, Hawaii.

### Pagpili ng mga kalahok 
Ang mga kalahok mula sa walumpu't-anim na bansa at teritoryo ay napili upang lumahok sa kompetisyon. Dalawang kandidata ang napili matapos ang pag-urong ng orihinal na kalahok.

#### Mga pagpalit 
Iniluklok si Eralda Hitaj bilang kinatawan ng bansang Albanya sa edisyong ito matapos bumitiw si Miss Albania 2005 Suada Sherfi dahil sa personal na dahilan. Iniluklok ang *first runner-up* ng Miss Universe China 2006 na si Gao Ying Hui matapos bumitiw ang orihinal na nagwagi na si Qi Fang dahil sa paglabag sa mga patakaran sa kanyang kontrata. 

#### Mga unang sali, pagbalik, at mga pag-urong 
Unang sumali sa edisyong ito ang bansang Kasakistan, at bumalik ang mga bansang Arhentina, Bagong Silandiya, Estonya, Gana, Hilagang Kapuluang Mariana, Kapuluang Kayman, Lupangyelo, Santa Lucia, San Vicente at ang Granadinas, Sint Maarten, at Suwesya. Huling sumali noong 1977 ang Santa Lucia, noong 1997 ang Lupangyelo, noong 2000 ang Sint Maarten, noong 2002 ang Hilagang Kapuluang Mariana, noong 2003 ang Arhentina at Bagong SIlandiya, at noong 2004 ang Estonya, Gana, Kapuluang Kayman, San Vicente at ang Granadinas, at Suwesya.

Hindi sumali ang mga bansang Barbados, Belis, Biyetnam, Curaçao, Italya, Kenya, at Olanda sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok. Dapat sanang lalahok si Shahakian ng Irak sa edisyong ito. Gayunpaman, Hindi lumahok si Shahakian sa Miss Universe matapos magtago sa mga militanteng Islamiko na nagbanta umanong papatayin siya kasama ng iba pang mga kandidata na lumahok sa Miss Iraq *pageant*. Kalaunan ay nakabalik ang bansang Irak sa Miss Universe noong 2017.

## Mga resulta 
thumb|250x250px|Mga bansa at teritoryong sumali sa Miss Universe 2006 at ang kanilang mga pagkakalagay.

### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Mula sa labinlima ng nakaraang taon, dalawampung *semi-finalist* ang napili sa pamamagitan ng paunang kompetisyon at ang mga *closed-door interview*. Lumahok sa *swimsuit competition* ang dalawampung mga *semi-finalist,* at kalaunan ay pinili ang sampung mga *semi-finalist*. Lumahok sa *evening gown competition* ang sampung mga *semi-finalist* at kalaunan ay pinili ang limang pinalista. Limang pinalista ang sumabak sa paunang *question-and-answer round* at *final question*.

### Komite sa pagpili 
#### Final telecast 
* María Celeste Arrarás – Portorikenyang mamamahayag
* Marc Cherry – Amerikanong manunulat at *producer*
* Tom Green – Amerikanong aktor at komedyante
* Claudia Jordan – Amerikanang modelo, dating Miss Rhode Island USA at Miss Rhode Island Teen USA
* James Lesure – Amerikanong aktor
* Patrick McMullan – Amerikanong *fashion photographer*
* Santino Rice – Pinalista sa *Project Runway*
* Emmitt Smith – Dating manlalaro ng *Dallas Cowboys* at nagwagi sa *Dancing with the Stars*
* Amelia Vega – Miss Universe 2003 mula sa Republikang Dominikano
* Bridgette Wilson – Miss Teen USA 1990 mula sa Oregon
* Sean Yazbeck – Nagwagi sa *season 5* ng *The Apprentice*

## Mga kandidata 
Walumpu't-anim na kandidata ang kumalahok para sa titulo.

## Mga tala 
## Mga sanggunian 
## Panlabas na kawing 
* Opisyal na website

Kategorya:2006
Kategorya:Miss Universe